CELEX: 32019D1917
Language: da
Date: 2018-12-03 00:00:00
Title: Rådets Afgørelse (EU) 2019/1917 af 3. december 2018 om den holdning, som på Den Europæiske Unions vegne skal indtages på det syvende partsmøde i aftalen om beskyttelse af afrikansk-eurasiske migrerende vandfugle til visse ændringer af bilag 3 til aftalen

18.11.2019   
               
               
                  DA
               
               
                  Den Europæiske Unions Tidende
               
               
                  L 297/5
               
            
         RÅDETS AFGØRELSE (EU) 2019/1917
         af 3. december 2018
         om den holdning, som på Den Europæiske Unions vegne skal indtages på det syvende partsmøde i aftalen om beskyttelse af afrikansk-eurasiske migrerende vandfugle til visse ændringer af bilag 3 til aftalen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om beskyttelse af afrikansk-eurasiske migrerende vandfugle (»aftalen«) trådte i kraft den 1. november 1999 og blev godkendt på Det Europæiske Fællesskabs vegne ved Rådets afgørelse 2006/871/EF (1).
                  
               
                     (2)
                  
                  
                     I henhold til artikel X, stk. 5, i aftalen kan partsmødet vedtage ændringer af bilagene til aftalen.
                  
               
                     (3)
                  
                  
                     Det forventes, at der på det syvende partsmøde, som afholdes fra den 4.-8. december 2018 i Durban, Sydafrika, vedtages en beslutning om vedtagelsen af ændringer af bilag 2 og 3 til aftalen.
                  
               
                     (4)
                  
                  
                     Ugandas forslag til ændringer af bilag 3 til aftalen som fastsat i udkast til beslutning 7.3 vedrørende de følgende ni arter: Edderfugl — Somateria mollissima, toppet skallesluger — Mergus serrator, taffeland — Aythya ferina, strandskade — Haematopus ostralegus,vibe — Vanellus vanellus, lille kobbersneppe — Limosa lapponica, stor kobbesneppe — Limosa limosa, islandsk ryle — Calidris canutus og sortklire — Tringa erythropus bidrager til opnåelse af en højere grad af beskyttelse af de bestande, der er ved at forsvinde, og bør derfor godkendes på Unionens vegne. I overensstemmelse med artikel 3, stk. 4, i afgørelse 2006/871/EF tager Kommissionen dog et forbehold over for de foreslåede ændringer vedrørende de ni ovennævnte arter, idet de ville kræve en ændring af Europa-Parlamentets og Rådets direktiv 2009/147/EF (2), hvilket ikke ville være muligt inden for 90 dage fra datoen for vedtagelsen på partsmødet.
                  
               
                     (5)
                  
                  
                     Det er hensigtsmæssigt at fastlægge den holdning, som på Unionens vegne skal indtages på det syvende partsmøde til de foreslåede ændringer, da beslutningen vil være bindende for Unionen og vil kunne få afgørende indflydelse på indholdet af EU-retten, nærmere bestemt direktiv 2009/147/EF —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages på det syvende møde mellem parterne i aftalen om beskyttelse af afrikansk-eurasiske migrerende vandfugle, er følgende:
            Unionen godkender Ugandas forslag til ændringer af bilag 3 til aftalen som fastsat i udkastet til beslutning 7.3 på det syvende partsmøde vedrørende de følgende ni arter: Edderfugl — Somateria mollissima, toppet skallesluger — Mergus serrator, taffeland — Aythia ferina, strandskade — Haematopus ostralegus, vibe — Vanellus vanellus, lille kobbersneppe — Limosa lapponica, stor kobbesneppe — Limosa limosa, islandsk ryle — Calidris canutus, og sortklirre — Tringa erythropus.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 3. december 2018.
            
               
                  På Rådets vegne
               
               
                  Formand
               
               N. HOFER
            
         
         
            (1)  Rådets afgørelse 2006/871/EF af 18. juli 2005 om indgåelse på Det Europæiske Fællesskabs vegne af aftalen om beskyttelse af afrikansk-eurasiske migrerende vandfugle (EUT L 345 af 8.12.2006, s. 24).
         
            (2)  Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20 af 26.1.2010, s. 7).